Jonas Grønner gjorde seg bemerket da han som 16-åring spilte to kamper fra start i NM 2010, først mot Arna-Bjørnar og deretter mot Fyllingen. Han ble da en av de yngste spillerne noensinne som spilte for Branns a-lag. Grønner var sentral da Branns guttelag spilte seg frem til finalen i NM samme år. Han etablerte seg også på det norske G16-landslaget og spilte åtte kamper der. Han var kaptein på både klubb- og landslag.